
Nr. 4c- 26/31/2017
        PL-x 109/2017
R A P O R T

asupra proiectului de Lege privind aprobarea Ordonanţei de urgenţă a Guvernului nr.62/2016
privind înfiinţarea Autorităţii de Reformă Feroviară
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru transporturi şi infrastructură a fost sesizată  cu dezbaterea pe fond a proiectului de Lege privind aprobarea Ordonanţei de urgenţă a Guvernului nr.62/2016 privind înfiinţarea Autorităţii de Reformă Feroviară, trimis cu adresa nr. PLx.109/2017 din 13.02.2017 și înregistrat sub nr. 4c-26/31/2016 din 14.02.2017.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 8 februarie 2017, în condiţiile art.115 alin.(5) teza a III-a din Constituţia României, republicată.
La dezbaterea inițiativei legislative s-au avut în vedere următoarele:

- avizul favorabil al Consiliului Legislativ, transmis cu adresa nr.933 din 30 septembrie 2016,

-avizul favorabil al Comisiei pentru administraţie publică şi amenajarea teritoriului, transmis cu adresa nr.4c-6/72 din 22 februarie 2017;

- avizul favorabil al Comisiei pentru muncă şi protecţie socială, transmis cu adresa nr.4c-7/193 din 27februarie 2017.

Proiectul de lege are ca obiect de reglementare înființarea Autorității de Reformă Feroviară, instituţie publică cu personalitate juridică, în subordinea Ministerului Transporturilor, prin preluarea unor activităţi şi atribuţii corelative din cadrul aparatului propriu al acestui minister, finanţată integral de la bugetul de stat prin bugetul Ministerului Transporturilor. Autoritatea de Reformă Feroviară va proceda la implementarea reformei în domeniul feroviar orientată pe patru direcţii de acţiune, şi anume: 
a) restructurarea reţelei de transport feroviar în sensul eficientizării reţelei de transport feroviar public de călători, astfel încât alocarea de fonduri pentru întreţinere, mentenanţă şi reparaţii curente să fie orientată pentru o reţea de transport feroviară sustenabilă din punct de vedere economic; 
b) atribuirea contractelor de servicii publice pentru operarea pe linia de cale ferată;

c) introducerea indicatorilor de performanţă care să stea la baza monitorizării contractelor de servicii publice legal încheiate;

d) introducerea unor programe de eficientizare a actvităţilor desfăşurate în sectorul de transport feroviar.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru transporturi şi infrastructură au examinat proiectul de lege şi documentele conexe, în şedinţa din 7 martie 2017.
La lucrările Comisiei pentru transporturi şi infrastructură și-au înregistrat prezența un număr de 17 deputați, din totalul de 18 de membri ai comisiei.

La lucrările comisiei au participat, în calitate de invitaţi, reprezentanţi ai Ministerului Transporturilor.
În urma dezbaterilor, membrii comisiei prezenţi la lucrări, au hotărât, cu majoritate de voturi (două voturi împotrivă), să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.62/2016 privind înfiinţarea Autorităţii de Reformă Feroviară, cu amendamente admise, prevăzute în anexa 1 şi amendamente respinse, prevăzute în anexa 2, care fac parte integrantă din prezentul raport.       
            În raport cu obiectul şi conţinutul său, inițiativa legislativă face parte din categoria legilor ordinare.
         


   PREŞEDINTE,                                                     SECRETAR,
        

         Lucian Nicolae Bode                                                Marius Bodea
Consilier parlamentar, Monica Gabriela Tudor                                                                                                                                    
Anexa 1
A M E N D A M E N T E     A D M I S E

	Nr.

crt.
	Text O.U.G.nr.62/2016


	Text Senat
	Amendamente admise 


	Motivaţie

	0
	1
	2
	3
	4

	1.
	Titlul legii

L E G E 

privind aprobarea Ordonanţei Guvernului nr.62/2016 privind înfiinţarea Autorităţii de Reformă Feroviară


	
	Titlul legii

L E G E 

privind aprobarea Ordonanţei Guvernului nr.62/2016 privind înfiinţarea Autorităţii pentru Reformă Feroviară

Comisia pentru transporturi şi infrastructură


	Tehnică legislativă

	2.
	
	Articol unic. – Se aprobă Ordonanţa de urgenţă a Guvernului nr.62 din 28 septembrie 2016 privind înfiinţarea Autorităţii de Reformă Feroviară, publicată în Monitorul Oficial al României, Partea I, nr.798 din 11 octombrie 2016.

	Articol unic. – Se aprobă Ordonanţa de urgenţă a Guvernului nr.62 din 28 septembrie 2016 privind înfiinţarea Autorităţii de Reformă Feroviară, publicată în Monitorul Oficial al României, Partea I, nr.798 din 11 octombrie 2016, cu următoarele modificări şi completări:

Comisia pentru transporturi şi infrastructură


	Tehnică legislativă

	3.
	Titlul ordonanţei

ORDONANŢĂ DE URGENŢĂ

privind înfiinţarea Autorităţii de Reformă Feroviară


	
	1. Titlul ordonanţei de urgenţă se modifică şi va avea următorul curins:
ORDONANŢĂ DE URGENŢĂ

privind înfiinţarea Autorităţii pentru Reformă Feroviară

Comisia pentru transporturi şi infrastructură


	Tehnică legislativă


	0
	1
	2
	3
	4

	4.
	Art.1(1) În subordinea Ministerului Transporturilor se înfiinţează Autoritatea de Reformă Feroviară denumită în continuare A.R.F., ca instituţie publică, cu personalitate juridică, finanţată integral de la bugetul de stat prin bugetul Ministerului Transporturilor, prin preluarea activităţilor prevăzute la art. 2 alin. (1) şi atribuţiilor corespunzătoare acestora, din cadrul aparatului propriu al Ministerului Transporturilor.
(2)A.R.F. are sediul în Bucureşti, bd. Dinicu Golescu nr. 38, care poate fi schimbat prin hotărâre a Guvernului, cu respectarea prevederilor legale în vigoare.


	
	2. La articolul 1, alineatul (1) se modifică şi va avea următorul cuprins:
Art.1 (1) În subordinea Ministerului Transporturilor se înfiinţează Autoritatea pentru Reformă Feroviară denumită în continuare A.R.F., ca instituţie publică, cu personalitate juridică, finanţată integral de la bugetul de stat prin bugetul Ministerului Transporturilor, cu preluarea activităţilor prevăzute la art.2 alin.(1) lit.d) şi e) şi atribuţiile corespunzătoare acestora, din cadrul aparatului propriu al Ministerului Transporturilor.
Comisia pentru transporturi şi infrastructură

Nemodificat
	Tehnică legislativă.

Precizare clară a atribuţiilor care se preiau din cadrul Direcţiei Feroviare a Ministerului Transporturilor.

	5. 
	Art.2 (1)Scopul înfiinţării A.R.F. este de a desfăşura următoarele categorii de activităţi:

a)stabilirea şi implementarea măsurilor necesare pentru concentrarea reţelei de transport feroviar pe o reţea care poate fi administrată eficient de către administratorul infrastructurii feroviare, astfel cum aceasta va rezulta din strategia de eficientizare în domeniul reţelei feroviare, care va fi elaborată în acest sens;
b)stabilirea, derularea şi implementarea măsurilor necesare, în condiţiile Regulamentului (CE) nr. 1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului, pentru atribuirea contractelor de servicii publice destinate serviciului public de transport feroviar de călători pentru toţi operatorii de transport feroviar de călători, în condiţiile prevăzute de lege;

c)achiziţionarea, potrivit prevederilor legale în vigoare, de material rulant, destinat închirierii în condiţiile art. 7, pentru prestarea serviciilor publice de transport public feroviar de călători pe bază de proceduri aprobate conform prevederilor prezentei ordonanţe de urgenţă, care se fundamentează pe criterii de transparenţă şi eficienţă, care să asigure o piaţă competitivă în domeniul transportului feroviar de călători;
d)stabilirea, implementarea şi monitorizarea indicatorilor de performanţă pentru prestarea serviciilor de transport public feroviar de călători care vor sta la baza atribuirii contractelor de servicii publice, în condiţiile prevăzute de lege;

e)elaborarea şi implementarea de programe necesare pentru eficientizarea şi îmbunătăţirea calităţii serviciilor publice prestate pentru transportul public pe calea ferată, inclusiv programe de eficientizare şi restructurare destinate administratorului de infrastructură feroviară;

f)promovarea de reglementări în domeniul subvenţionării serviciilor publice de transport feroviar de călători şi alocarea acestor subvenţii către operatorii acestor servicii pentru a asigura o administrare eficientă a resurselor financiare alocate sectorului de transport feroviar;

g)promovarea de reglementări în domeniul utilizării eficiente a resurselor financiare alocate programelor de întreţinere destinate infrastructurii publice de transport feroviar;

h)asigurarea, în limita fondurilor aprobate din bugetul de stat, a subvenţiilor prevăzute în contractele de servicii publice, încheiate cu operatorii de transport feroviar de călători şi răspunderea privind alocarea acestora;
i)încheierea şi gestionarea contractelor de servicii publice cu operatorii de transport feroviar de călători;
j)asigurarea alocării, în limita fondurilor bugetare aprobate din bugetul de stat, a sumelor necesare pentru acordarea facilităţilor prevăzute pentru anumite categorii sociale destinate transportului public feroviar de călători potrivit legislaţiei în vigoare;

k)propunerea către Ministerul Transporturilor a regulilor specifice de acces pe infrastructura căilor ferate române pentru operatorii de transport feroviar de călători şi marfă, în condiţiile legii;
l)realizarea oricăror altor activităţi necesare scopului pentru care a fost înfiinţată.
(2)A.R.F. realizează, cu aprobarea ordonatorului principal de credite, studii, strategii, prognoze, precum şi alte documente strategice necesare, care să fundamenteze deciziile de reformă în sectorul feroviar şi contractează, în cazuri justificate, servicii de consultanţă pentru realizarea scopului său.

(3)Pentru realizarea scopului prevăzut la alin. (1) A.R.F. poate colabora cu instituţiile financiare internaţionale (I.F.I.), sens în care poate beneficia de expertiză din partea acestora, poate încheia protocoale de colaborare, acorduri de parteneriat, precum şi alte documente necesare colaborării cu mediul academic, asociaţiile profesionale în domeniul transportului feroviar, în condiţiile prevăzute de lege.

(4)Pentru realizarea scopului său A.R.F. colaborează, în condiţiile legii, cu toate companiile care se află în coordonarea şi/sau sub autoritatea Ministerului Transporturilor din domeniul transportului feroviar şi/sau structurile de specialitate din cadrul Ministerului Transporturilor şi va încheia protocoale cu alte entităţi din domeniul transportului feroviar, după caz.
(5)Companiile/Instituţiile publice care se află în coordonarea şi/sau sub autoritatea/subordinea Ministerului Transporturilor din domeniul transportului feroviar şi/sau structurile din cadrul Ministerului Transporturilor, precum şi operatorii privaţi de transport public feroviar de călători au obligaţia să pună la dispoziţia A.R.F. datele şi informaţiile necesare fundamentării deciziilor de reformă feroviară, în condiţiile legii.


	
	3. La articolul 2 alineatul (1), literele a), c), h) şi i) se modifică şi vor avea următorul cuprins:
Nemodificat

a)stabilirea şi urmarirea procesului de implementare a măsurilor necesare pentru eficientizarea reţelei de transport feroviar public de călători pe o reţea feroviară, astfel cum acestea vor rezulta din strategia de eficientizare în domeniul reţelei feroviare, care va fi elaborată în acest sens;
Comisia pentru transporturi şi infrastructură

Nemodificat

c) achiziţionarea, potrivit prevederilor legale în vigoare, de material rulant, destinat predării către operatori în condiţiile art. 7, pentru prestarea serviciilor publice de transport feroviar public de călători pe bază de proceduri aprobate prin ordin al Ministrului Transporturilor, care se fundamentează pe criterii de transparenţă şi eficienţă, care să asigure o piaţă competitivă în domeniul transportului feroviar public de călători;  
Comisia pentru transporturi şi infrastructură

Nemodificat

Nemodificat

Nemodificat

Nemodificat

h)asigurarea alocării subvenţiilor, în limita fondurilor aprobate prin bugetul de stat, prevăzute în contractele de servicii publice, încheiate cu operatorii de transport feroviar public de călători şi răspunderii privind alocarea acestora;
Comisia pentru transporturi şi infrastructură

i)încheierea şi gestionarea contractelor de servicii publice cu operatorii de transport feroviar public de călători;

Comisia pentru transporturi şi infrastructură

Nemodificat 

4. La articolul 2 alineatul (1), litera k) se abrogă.

Comisia pentru transporturi şi infrastructură

5. La articolul 2 alineatul (1), după litera k), se introduc două litere noi, lit.k1) şi k2), cu următorul cuprins:  
k1) stabilirea criteriilor  pentru utilizarea eficientă a capacităţilor disponibile ale infrastructurii feroviare, potrivit necesităţilor socio-economice existente;

Dep.Lucian Nicolae Bode-PNL

k2) avizarea fundamentării solicitarilor suplimentare  de trase ale operatorilor care au încheiate contracte de servicii publice de transport feroviar de călători, potrivit necesităţilor socio-economice survenite pe perioada de valabilitate a graficului de circulaţie;

Nemodificat

Nemodificat
Nemodificat

Nemodificat

6. La articolul 2 alineatul (5) se modifică şi va avea următorul cuprins:
(5)Companiile/Instituţiile publice care se află în coordonarea şi/sau sub autoritatea/subordinea Ministerului Transporturilor din domeniul transportului feroviar, precum şi operatorii de transport feroviar public de călători au obligaţia să pună la dispoziţia A.R.F. datele şi informaţiile necesare fundamentării deciziilor conform obiectului de activitate al A.R.F., în condiţiile legii.
Dep.Marius Sorin Ovidiu Bota-PSD

Dep.Lucian Şova-PSD


	Pentru claritatea textului.
Procedurile privind achiziţionare a materialului rulant este atributul Ministerului Transporturilor.
Pentru claritatea textului.
Tehnică legisaltivă.
Tehnică legislativă.
Este atributul administratorului de infrastructura feroviara.
Completare cu atribuţii necesare desfăşurării activităţii A.R.F.

Pentru claritatea textului.

	6. 
	Art.3 (1)A.R.F. are calitatea de beneficiar direct în cadrul Programului operaţional Infrastructură mare pentru perioada de programare 2014-2020, în condiţiile prevăzute în Ghidul solicitantului, pentru fondurile alocate sectorului de transport feroviar. Cheltuielile eligibile aferente proiectelor ce pot fi decontate în cadrul Programului operaţional Infrastructură mare pentru perioada de programare 2014-2020 sunt:

a)cheltuieli de personal, funcţionare şi cheltuieli de investiţii necesare pentru realizarea scopului său;

b)realizarea de studii, strategii, prognoze, studii de fezabilitate, precum şi alte documente strategice necesare pentru fundamentarea deciziilor de reformă în sectorul feroviar;

c)achiziţionarea de material rulant destinat închirierii operatorilor de transport public feroviar de călători;
d)alte cheltuieli aferente materialului rulant până la data închirierii către operatorii de transport public feroviar de călători.
(2)În aplicarea alin. (1) lit. a) şi b), A.R.F. poate încheia contracte de finanţare, în condiţiile prevăzute de Ghidul solicitantului, cu Autoritatea de management pentru Programul operaţional Infrastructură mare/organismul intermediar pentru transport şi utilizează resursele alocate din fonduri structurale în conformitate cu prevederile legale în vigoare.
(3)Cheltuielile prevăzute la alin. (1) lit. c) şi d) se finanţează numai în condiţiile încheierii de către A.R.F. de contracte de finanţare, în condiţiile prevăzute de Ghidul solicitantului, cu Autoritatea de management pentru Programul operaţional Infrastructură mare/organismul intermediar pentru transport, în conformitate cu prevederile legale în vigoare.


	
	7. La articolul 3 alineatul (1), literele c) şi d) se modifică şi vor avea următorul cuprins:
Nemodificat
Nemodificat

Nemodificat
c)achiziţionarea de material rulant necesar efectuării transportului feroviar public de călători, în condiţiile legii;

Comisia pentru transporturi şi infrastructură

d)alte cheltuieli aferente materialului rulant până la data predării către operatori de transport feroviar public de călători în condiţiile art.3 alin.(1) lit.c).
Comisia pentru transporturi şi infrastructură

Nemodificat

Nemodificat
	Pentru calritatea textului.

Precizare clară în ce condiţii pot fi eligibile alte cheltuieli aferente materialului rulant.

	7. 
	Art.4 (1)A.R.F. este condusă de un preşedinte cu rang de secretar de stat numit şi eliberat din funcţie prin decizie a prim-ministrului, la propunerea ministrului transporturilor.

(2)Preşedintele A.R.F. îndeplineşte rolul de ordonator terţiar de credite pentru fondurile alocate în conformitate cu prevederile legale.

(3)În exercitarea atribuţiilor sale preşedintele A.R.F. emite decizii în condiţiile legii.


	
	8. La articolul 4, după alineatul (3) se introduce un nou alineat, alin.(4), cu următorul cuprins:
Nemodificat

Nemodificat

Nemodificat

(4) A.R.F.  poate propune Ministerului Transporturilor acte normative specifice domeniului său de activitate.

Comisia pentru transporturi şi infrastructură


	Crearea posibilităţii ca A.R.F. să poată propune proiecte de acte normative pentru buna desfăşurare a activităţii sale.



	8. 
	Art.5 (1)Deciziile de reformă feroviară pentru desfăşurarea categoriilor de activităţi prevăzute la art. 2 alin. (1), lit. a), b), d), e) şi f) se fundamentează numai pe bază de studii de specialitate, contractate conform legii, sau realizate prin structurile de specialitate din cadrul A.R.F., care sunt supuse dezbaterii publice.
(2)Pentru implementarea măsurilor de reformă feroviară, cu excepţia celor care se referă la scoaterea din funcţiune a unor sectoare de transport feroviar, preşedintele A.R.F. emite decizii, cu avizul prealabil al ministrului transporturilor, care se publică în Monitorul Oficial al României, Partea I, fiind obligatorii pentru companiile/operatorii de transport feroviar de călători care au contract de servicii publice legal încheiat.

(3)Măsurile de reformă feroviară care se referă la scoaterea din funcţiune a unor sectoare de transport feroviar se aprobă prin hotărâre a Guvernului, la propunerea Ministerului Transporturilor.
(4)Pentru tronsoanele de cale ferată care sunt scoase din funcţiune nu se mai alocă fonduri din bugetul de stat destinate activităţii de mentenanţă, întreţinere sau reparaţii curente şi nici subvenţii destinate transportului public feroviar de călători.

(5)Înainte de adoptarea măsurilor de reformă feroviară prevăzute la alin. (3), dacă din studiile de specialitate realizate pentru concentrarea reţelei de transport feroviar pe o reţea care poate fi administrată eficient de către administratorul infrastructurii feroviare rezultă că există perspectiva unui potenţial de valorificare ulterioară a sectoarelor de cale ferată pentru dezvoltarea infrastructurii feroviare, administratorul de infrastructură feroviară poate decide trecerea acestora în conservare pe o perioadă de maximum 5 ani. Cheltuielile de conservare se suportă exclusiv din veniturile proprii ale administratorului de infrastructură feroviară.
6)Prin excepţie de la prevederile alin. (3), la solicitarea autorităţilor administraţiei publice locale, prin hotărâre a Guvernului, tronsoanele de cale ferată scoase din funcţiune pot fi transferate din domeniul public al statului român şi administrarea Ministerului Transporturilor în domeniul public al unităţilor administrativ-teritoriale pentru dezvoltarea unor proiecte de interes public local.

(7)Odată cu scoaterea din funcţiune a unor sectoare de transport feroviar, componentele bunurilor ce alcătuiesc domeniul public al statului care sunt parte a sectoarelor de transport feroviar sunt trecute în domeniul privat al statului.

(8)Compania Naţională de Căi Ferate "C.F.R." - S.A. gestionează componentele prevăzute la alin. (7), la valorile din fişele de mijloace fixe, reactualizate, conform prevederilor legale în vigoare, sortează componentele şi stabileşte care dintre acestea pot fi reutilizate şi care se vor casa şi procedează după cum urmează:

a)componentele reutilizabile se vor înregistra în contabilitatea Companiei Naţionale de Căi Ferate "C.F.R." - S.A., conform prevederilor legale în vigoare;

b)pentru celelalte componente care nu mai pot fi reutilizate se va trece la procedura de casare, conform prevederilor legale în vigoare.

(9)Componentele prevăzute la alin. (8) lit. a) se vor utiliza pentru lucrări de reparaţii sau întreţinere ale elementelor căii ferate în vederea menţinerii acesteia la parametrii de funcţionare şi siguranţă a circulaţiei prevăzuţi de actele normative în vigoare.

(10)Modul de reutilizare a componentelor prevăzute la alin. (8) lit. a) se aprobă, cu respectarea prevederilor legale în vigoare, prin dispoziţie a directorului general al Companiei Naţionale de Căi Ferate "C.F.R." - S.A.

(11)Componentele prevăzute la alin. (8) lit. b) se vor valorifica conform prevederilor legale în vigoare.

(12)Prin derogare de la prevederile art. 4 din Ordonanţa Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr. 246/2001, sumele provenite din vânzările prevăzute la alin. (11) se constituie venituri proprii ale Companiei Naţionale de Căi Ferate "C.F.R." - S.A. şi se vor utiliza pentru exercitarea prerogativelor statului în vederea executării lucrărilor de reparaţii, întreţinere, modernizare, reparaţii capitale, mentenanţă şi alte categorii de lucrări necesare reţelei de linie de cale ferată.

(13)Compania Naţională de Căi Ferate "C.F.R." - S.A. va ţine evidenţa sumelor prevăzute la alin. (12) în conturi separate şi le va utiliza numai pentru lucrările de întreţinere şi reparaţii ale infrastructurii feroviare publice din România.

(14)Utilizarea sumelor prevăzute la alin. (12) în alte scopuri decât cele prevăzute la alin. (13) se pedepseşte conform legislaţiei în vigoare.


	
	9. Articolul 5 se modifică şi va avea următorul cuprins:
(1)Deciziile de reformă feroviară pentru desfăşurarea categoriilor de activităţi prevăzute la art. 2 alin. (1), lit. a), b), d), e) şi f) se fundamentează numai pe bază de studii de specialitate, realizate prin structurile de specialitate din cadrul A.R.F., care sunt supuse dezbaterii publice.
(2)Pentru implementarea măsurilor de reformă feroviară care se referă la sectoare de transport feroviar ineficiente, preşedintele A.R.F. emite decizii, cu avizul prealabil al ministrului transporturilor, care se publică în Monitorul Oficial al României, Partea I.

(3)Măsurile de reformă feroviară care se referă la sectoare de transport feroviar propuse spre conservare se aprobă prin hotărâre a Guvernului, la propunerea Ministerului Transporturilor.
(4) Înainte de adoptarea măsurilor de reformă feroviară prevăzute la alin.(3), dacă din studiile de specialitate realizate pentru administrarea eficientă a reţelei de transport feroviar rezultă că există perspectiva unui potenţial de utilizare ulterioară a sectoarelor de cale ferată pentru dezvoltarea infrastructurii feroviare, administratorul de infrastructură feroviară va aplica măsurile de eficientizare prevăzute la alin.(2). Cheltuielile de conservare se suportă din venituri proprii ale administratorului de infrastructură feroviară şi/sau din fonduri alocate de la bugetul de stat.

	Internalizarea studiilor de specialitate realizate de A.R.F.
Pentru calritatea textului.

Pentru calritatea textului.

Pentru claritatea şi acureteţea textului.

	9. 
	Art.6 (1)Subvenţiile alocate anual din bugetul de stat, în condiţiile legii, operatorilor de transport feroviar de călători, reprezentând compensaţia aferentă pachetului minim social, precum şi facilităţile de călătorie acordate de la bugetul de stat, potrivit legislaţiei în vigoare, diferitelor categorii sociale care utilizează transportul feroviar public de călători se asigură din bugetul A.R.F., în limita sumelor alocate cu această destinaţie.
(2)În termen de 60 de zile de la data intrării în vigoare a hotărârii Guvernului prevăzute la art. 8 alin.(1), A.R.F. preia pe bază de protocol de predare-primire de la Ministerul Transporturilor contractele de servicii şi actele adiţionale valabile şi se subrogă în drepturile şi obligaţiile Ministerului Transporturilor ce rezultă din acestea. Subrogarea în drepturi şi obligaţii are loc prin acordul de voinţă al părţilor, prin încheierea unor acte adiţionale la contractele de servicii în vigoare la data prezentei ordonanţe de urgenţă.
(3)Prin derogare de la prevederile art. 39 alin. (1) din Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare, începând cu anul 2017, actele adiţionale la contractele de servicii publice se încheie de A.R.F. şi se aprobă prin decizie a preşedintelui A.R.F., publicată în Monitorul Oficial al României, Partea I.
(4)Răspunderea privind angajarea, lichidarea, ordonanţarea şi plata sumelor prevăzute în bugetul A.R.F. revine ordonatorului de credite din cadrul A.R.F.
(5)Mecanismul de stabilire a compensaţiei serviciilor publice pentru transportul feroviar public de călători se realizează pe baza criteriilor de dimensionare a pachetului minim social, rutelor de circulaţie, categoriilor şi numărului de trenuri care compun pachetul minim social, precum şi a standardelor de cost, astfel încât alocările de la bugetul de stat să fie în acord cu regulamentele Uniunii Europene.
(6)Mecanismul prevăzut la alin. (5) se aprobă prin decizie a preşedintelui A.R.F., cu avizul Consiliului Concurenţei, în termen de maximum 12 luni de la data intrării în vigoare a prezentei ordonanţe de urgenţă şi se publică în Monitorul Oficial al României, Partea I. 


	
	10. La articolul 6, alineatul (1) si (2) se modifică şi vor avea următorul cuprins:

(1)Subvenţiile alocate anual din bugetul de stat, în condiţiile legii, operatorilor de transport feroviar public de călători, reprezentând compensaţia aferentă pachetului minim de servicii, precum şi facilităţile de călătorie acordate de la bugetul de stat, potrivit legislaţiei în vigoare, diferitelor categorii sociale care utilizează transportul feroviar public de călători se asigură din bugetul A.R.F., în limita sumelor alocate cu această destinaţie.

(2) În termen de 90 de zile de la data intrării în vigoare a hotărârii Guvernului prevăzute la art.8 alin.(1), A.R.F. preia pe bază de protocol de predare-primire de la Ministerul Transporturilor contractele de servicii şi actele adiţionale valabile şi se subrogă în drepturile şi obligaţiile Ministerului Transporturilor ce rezultă din acestea.”
Dep.Zacharie Benedek-UDMR
Dep.Lucian Şova-PSD
Nemodificat

11. La articolul 6, după alineatul (3) se introduce un nou alineat, alin. (31), cu următorul cuprins:

(31)
În scopul asigurării continuităţii serviciului de interes public de transport feroviar de călători, în cazul în care actele adiţionale anuale la contractele prevăzute la alin.(2) se aprobă ulterior începerii anului bugetar, operatorii de  transport  feroviar   publicn de călători primesc lunar compensație, în limita a 1/12 din prevederile bugetare anuale aprobate cu această destinaţie, pentru efectuarea serviciului public de transport feroviar de călători. După aprobarea actelor adiţionale anuale, regularizarea sumelor acordate se face potrivit prevederilor actelor adiționale încheiate și normelor metodologice privind calculul, evidențierea și acordarea compensației de serviciu public, aprobate prin ordin al ministrului transporturilor.”
Comisia pentru transporturi şi infrastructură

Nemodificat

12. La articolul 6, alineatul (5) se modifică şi vor avea următorul cuprins:

(5)Mecanismul de stabilire a compensaţiei serviciilor publice pentru transportul feroviar public de călători se realizează pe baza criteriilor de dimensionare a pachetului minim de servicii, rutelor de circulaţie, categoriilor şi numărului de trenuri care compun pachetul minim de servicii, precum şi a standardelor de cost, astfel încât alocările de la bugetul de stat să fie în acord cu regulamentele Uniunii Europene.
Comisia pentru transporturi şi infrastructură

Nemodificat 
	Tehnică legislativă.
Având în vedere că hotărârea Guvernului a fost deja adoptată, termenul de 60 de zile pentru preluarea contractelor este insuficient. 
Text preluat de la art.39 alin.(2) din O.U.G. nr.83/2016 adoptată de Senat.

Tehnică legislativă.

Corelare cu textele anterioare.

	10. 
	Art.7 (1)Materialul rulant destinat transportului public feroviar de călători se achiziţionează conform prevederilor legale în vigoare, în limita creditelor bugetare aprobate anual cu această destinaţie prin bugetul A.R.F.
(2)Materialul rulant se închiriază, în condiţiile legii, operatorilor de transport feroviar public de călători, prin licitaţie publică organizată conform reglementărilor legale în vigoare ca parte a licitaţiei publice de atribuire a contractelor de servicii publice în transportul feroviar public de călători.
(3)Materialul rulant achiziţionat şi închiriat de A.R.F. conform prezentei ordonanţe de urgenţă se utilizează pe trasele de pe coridorul de transport feroviar transeuropean.

(4)Până la încheierea contractelor de închiriere a materialului rulant conform alin. (2), materialul rulant se repartizează, contra cost, prin act adiţional la contractul de servicii, atribuit în condiţiile legii, operatorilor de transport feroviar de călători care operează pe trase din coridorul de transport feroviar transeuropean, pe baza criteriilor de transparenţă şi a indicatorilor de eficienţă stabiliţi prin decizie a preşedintelui a A.R.F., cu avizul Consiliului Concurenţei.

(5)Compensaţia serviciilor publice pentru transportul feroviar public de călători de care beneficiază, potrivit legii, operatorii prevăzuţi la alin. (2) şi (4) se achită de către A.R.F. numai după ce aceştia fac dovada plăţii obligaţiilor ce decurg din contractul de închiriere sau actul adiţional, după caz.
(6)Procedurile de licitaţie publică prevăzute la alin. (2) pentru închirierea materialului rulant şi de atribuire a contractelor de servicii publice se detaliază prin norme metodologice aprobate prin hotărâre a Guvernului.

(7)Anunţul privind procedurile prevăzute la alin. (2) se publică în Jurnalul Oficial al Uniunii Europene cu cel puţin un an înainte de lansarea invitaţiei de participare la acestea, potrivit art. 7(2) din Regulamentul (CE) nr. 1.370/2007.


	
	13. Articolul 7 se  modifică şi va avea următorul cuprins:
Art.7 (1)Materialul rulant destinat transportului public feroviar de călători se achiziţionează conform prevederilor legale în vigoare, în limita creditelor bugetare aprobate anual cu această destinaţie prin bugetul A.R.F.
(2)Materialul rulant se predă, în condiţiile legii, operatorilor de transport feroviar public de călători prin act adiţional la contractele de servicii publice de transport feroviar public de călători, pe baza criteriilor de transparenţă şi a indicatorilor de eficienţă stabiliţi prin decizie a preşedintelui a A.R.F., cu avizul Consiliului Concurenţei.

Dep.Cătălin Drulă-USR
(3)Materialul rulant achiziţionat şi predat de către A.R.F. conform prezentei ordonanţe de urgenţă se utilizează pe trasele stabilite prin contractele de servicii publice de transport feroviar de călători.

Comisia pentru transporturi şi infrastructură

(4)Compensaţia serviciilor publice pentru transportul feroviar public de călători, de care beneficiază operatorii feroviari care încheie contracte de servicii publice pentru transportul feroviar public de calatori, se achită de către A.R.F. numai după ce aceştia fac dovada îndeplinirii obligaţiilor ce decurg din actele adiţionale întocmite în baza alin. (2), după caz.
Comisia pentru transporturi şi infrastructură

(5) În termen de 60 zile de la data finalizarii procedurii de achizitie a materialului rulant prevazut la alin.(1) ARF detaliază procedura de predare prin norme metodologice aprobate prin hotărâre de Guvern.
Comisia pentru transporturi şi infrastructură


	Tehnică legislativă.

Corelare cu textele anterioare.
Completare necesară.
Preluarea prevederilor  alin.(4).


	11. 
	Art.8 (1)Organizarea şi funcţionarea A.R.F., structura organizatorică şi numărul maxim de posturi se aprobă prin hotărâre a Guvernului în termen de 30 de zile de la data intrării în vigoare a prezentei ordonanţe de urgenţă.
(2)A.R.F. preia, prin protocol de predare-primire încheiat în termen de maximum 60 de zile de la data intrării în vigoare a hotărârii Guvernului prevăzute la alin. (1), posturile aferente activităţilor descrise la art. 2, cu încadrare în numărul maxim de posturi aprobat, precum şi patrimoniul, stabilit pe baza situaţiilor financiare întocmite potrivit prevederilor art. 28 alin. (11) din Legea contabilităţii nr. 82/1991, republicată, cu modificările şi completările ulterioare, şi creditele bugetare rămase neutilizate aferente activităţilor corespunzătoare, în condiţiile legii.

(3)A.R.F. preia personalul aferent activităţilor prevăzute la art. 2, iar încadrarea acestuia se va face în termenele şi cu respectarea procedurilor legale aplicabile fiecărei categorii de personal şi se vor modifica în mod corespunzător organizarea şi funcţionarea Ministerului Transporturilor.
(4)Personalul A.R.F. este format din demnitari, funcţionari publici şi personal contractual.
(5)Salarizarea personalului angajat al A.R.F. se face la nivelul stabilit potrivit legislaţiei în vigoare pentru personalul din aparatul propriu al Ministerului Transporturilor.
(6)Personalul A.R.F. implicat în gestionarea fondurilor externe nerambursabile, de care beneficiază A.R.F. în calitate de beneficiar, beneficiază de majorarea salariului de bază în condiţiile art. 34 din Legea-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare.

	
	14. Articolul 8 se modifică şi va avea următorul cuprins:

”Art.8 (1) Structura organizatorică şi numărul maxim de posturi ale A.R.F. se aprobă prin hotărâre a Guvernului.  
(2) Regulamentul de Organizare şi Funcţionare a A.R.F. si Regulamentul de Ordine Interioară se aprobă prin decizie a Preşedintelui A.R.F..
(3) A.R.F. preia personalul aferent pentru o parte a activităţilor prevăzute la art.2, iar încadrarea acestuia se va face în termenele şi cu respectarea procedurilor legale aplicabile fiecărei categorii de personal şi se vor modifica în mod corespunzător organizarea şi funcţionarea Ministerului Transporturilor. In limita numărului maxim de posturi aprobat, personalul necesar va fi încadrat conform legislaţiei în vigoare.  
(4) A.R.F. preia, prin protocol de predare-primire încheiat în termen de maximum 60 de zile de la data intrării în vigoare a hotărârii Guvernului prevăzute la alin. (1), patrimoniul, stabilit pe baza situaţiilor financiare întocmite potrivit prevederilor art. 28 alin. (11) din Legea contabilităţii nr. 82/1991, republicată, cu modificările şi completările ulterioare, şi creditele bugetare rămase neutilizate aferente activităţilor corespunzătoare, în condiţiile legii. 
(5) Personalul A.R.F. este format din demnitari, funcţionari publici şi personal contractual.  
(6) Salarizarea personalului angajat al A.R.F. se face potrivit legislaţiei în vigoare.  
(7) Personalul A.R.F. implicat în gestionarea fondurilor externe nerambursabile, de care beneficiază A.R.F. în calitate de beneficiar, beneficiază de majorarea salariului de bază în condiţiile art. 34 din Legea-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare.  
(8) Salariaţii A.R.F.  încadraţi cu contract individual de muncă pe durată nedeterminată beneficiază anual de autorizaţii de călătorie în interes de serviciu şi în interes personal pe căile ferate române, în mod gratuit în condiţiile art. 1 Ordonanţa Guvernului nr. 112/1999 privind călătoriile gratuite în interes de serviciu şi în interes personal pe căile ferate române.  Membrii de familie ai salariaţilor A.R.F.  beneficiază anual de 3 călătorii dus-întors sau 6 călătorii simple pe căile ferate române, în mod gratuit.

	Preluat de la alin.(3) iniţial.

Preluat de la alin.(2) iniţial.



	12. 
	Art.9 Bugetul A.R.F. se elaborează şi se aprobă în conformitate cu prevederile legale în vigoare.

	
	Nemodificat
	

	13. 
	Art.10 A.R.F. prezintă anual Guvernului un raport de activitate referitor la stadiul îndeplinirii măsurilor de reformă feroviară.
	
	Nemodificat 
	

	14. 
	Art.11 (1)Până la data asigurării prin bugetul A.R.F. a subvenţiilor alocate anual din bugetul de stat, în condiţiile legii, operatorilor de transport feroviar de călători, reprezentând compensaţia aferentă pachetului minim social, precum şi a facilităţilor de călătorie acordate de la bugetul de stat, potrivit legislaţiei în vigoare, diferitelor categorii sociale care utilizează transportul feroviar public de călători, plăţile pentru subvenţii şi facilităţi de călătorie se asigură din bugetul ordonatorului principal de credite al Ministerului Transporturilor, în limita creditelor bugetare aprobate cu această destinaţie.
(2)Până la încadrarea personalului prevăzut la art. 8 alin. (3) plăţile necesare asigurării cheltuielilor cu salariile şi a celor referitoare la contribuţiile sociale, precum şi a oricăror altor categorii de cheltuieli aferente acestor categorii de personal se suportă din bugetul ordonatorului principal de credite al Ministerului Transporturilor, în limita creditelor bugetare aprobate cu această destinaţie.


	
	15. La articolul 11, alineatul (1) se modifică şi va avea următorul cuprins:

Art.11 (1)Până la data asigurării prin bugetul A.R.F. a subvenţiilor alocate anual din bugetul de stat, în condiţiile legii, operatorilor de transport feroviar public de călători, reprezentând compensaţia aferentă pachetului minim de servicii, precum şi a facilităţilor de călătorie acordate de la bugetul de stat, potrivit legislaţiei în vigoare, diferitelor categorii sociale care utilizează transportul feroviar public de călători, plăţile pentru subvenţii şi facilităţi de călătorie se asigură din bugetul ordonatorului principal de credite al Ministerului Transporturilor, în limita creditelor bugetare aprobate cu această destinaţie.

Nemodificat
	Tehnică legislativă.

Corelare cu textele anterioare.



Anexa 2

A M E N D A M E N T E     R E S P I N S E

	Nr.

crt.
	Text O.U.G.nr.62/2016


	Text Senat
	Amendamente respinse

	Motivaţie
	Motivaţi respingerii

	0
	1
	2
	3
	4
	5

	1.
	Art.1 (1) În subordinea Ministerului Transporturilor se înfiinţează Autoritatea de Reformă Feroviară denumită în continuare A.R.F., ca instituţie publică, cu personalitate juridică, finanţată integral de la bugetul de stat prin bugetul Ministerului Transporturilor, prin preluarea activităţilor prevăzute la art. 2 alin. (1) şi atribuţiilor corespunzătoare acestora, din cadrul aparatului propriu al Ministerului Transporturilor.

	
	Nemodificat
Dep. Cătălin Drulă-USR
	Având în vedere că la art.2 alin.(1) sunt prevăzute activităţile A.R.F.
	La art.2 alin.(1) se regăsesc şi alte activităţi. De la Direcţia Feroviară din cadrul Ministrului Transporturilor se preiau doar activităţile prevăzute la art.2 alin.(1) lit.d) şi e).

	2.
	Art.2 (1) c) achiziţionarea, potrivit prevederilor legale în vigoare, de material rulant, destinat închirierii în condiţiile art. 7, pentru prestarea serviciilor publice de transport public feroviar de călători pe bază de proceduri aprobate conform prevederilor prezentei ordonanţe de urgenţă, care se fundamentează pe criterii de transparenţă şi eficienţă, care să asigure o piaţă competitivă în domeniul transportului feroviar de călători;

	
	Art.2 (1) c) achiziţionarea, potrivit prevederilor legale în vigoare, de material rulant, destinat predării către operatori în condiţiile art. 7, pentru prestarea serviciilor publice de transport feroviar public de călători pe bază de proceduri aprobate prin hotărâre de Guvern, care se fundamentează pe criterii de transparenţă şi eficienţă, care să asigure o piaţă competitivă în domeniul transportului feroviar public de călători;  
Dep. Cătălin Drulă-USR

	Achiziţionarea materialului rulant ar trebui să se facă pe baza procesurilor aprobate prin hotărâre de Guvern.
	Procedurile privind achiziţionare a materialului rulant este atributul Ministerului Transporturilor.




	0
	1
	2
	3
	4
	5

	3.
	Art.2(5)Companiile/Instituţiile publice care se află în coordonarea şi/sau sub autoritatea/subordinea Ministerului Transporturilor din domeniul transportului feroviar şi/sau structurile din cadrul Ministerului Transporturilor, precum şi operatorii privaţi de transport public feroviar de călători au obligaţia să pună la dispoziţia A.R.F. datele şi informaţiile necesare fundamentării deciziilor de reformă feroviară, în condiţiile legii.


	
	Nemodificat
Dep. Cătălin Drulă-USR
	Considerăm că este necesar ca şi structurile de specialitate din cadrul Ministerului Transporturilor să aibă obligaţia de a pune la dispoziţia A.R.F. date şi informaţii.
	Având în vedere că atributiile structurii de specialitate din cadrul Ministerului Transporturilor sunt preluate de A.R.F., dispare obligaţia de a pune la dispoziţie date şi informaţii.

	4.
	Art.5 (1)Deciziile de reformă feroviară pentru desfăşurarea categoriilor de activităţi prevăzute la art. 2 alin. (1), lit. a), b), d), e) şi f) se fundamentează numai pe bază de studii de specialitate, contractate conform legii, sau realizate prin structurile de specialitate din cadrul A.R.F., care sunt supuse dezbaterii publice.

	
	Nemodificat
Dep. Cătălin Drulă-USR
	Se doreşte menţinerea posibilităţii de a externaliza realizarea studiilor de specialitate. 
	Se doreşte menţinerea internalizării realizării studiilor de specialitate, externalizarea putând crea costuri prea mari. 

